"Hjernegråt" tegner et bilde av et overvåkningssamfunn hvor alt menneskelig er underlagt kontroll og følelser av alle slag betraktes som rusk i maskineriet. Det er et samfunn hvor alt kan manipuleres med - fra gener til hjerneceller - og hvor roboter oppfyller perfekt alle roller, ikke minst morsrollen. Romanen gjengir den tragiske historien om et ungt menneske som setter seg opp mot dette samfunnet. Det er en beretning om en lengsel etter ekte følelser og ekte mennesker.